text: SAYO niining semaha akong nakita sa usa ka “post” sa Facebook ang gihimo nga “interview” ni Karen Davila sa telebisyon ngadto ni Sen. Bato dela Rosa, karon kandidato sa PDP-Laban – Cusi faction, sa pagka Presidente sa Pilipinas.
text: #000000
text: Sa walay pag-usab sa akong personal nga pangagpas nga si Bato mosibog sa iyang kandidatura sa pag-abot na sa “substitution deadline” pabor sa tinud-anay gyud nga kandidato sa administrasyon pagka Presidente, ako mituo gyud sa gipamulong ni Presidente Rodrigo Duterte nga dili angayan nga i-underestimate ang katakos sa Dabawenyo nga senador kinsa nahuman ug daghan nga mga kurso lakip na ang “doctorate” sa pagdumala ug mga kalihukan.
text: #000001
text: Apan wala damha ni Davila nga nautakan siya sa Dabawenyong senador. Imbes “Yes o No” ang tubag ni Bato iyang gisugdan sa pulong nga dakong kantalita sa magsisibya. “Wow!” matud sa senador. Dayon gisundan kini ni Bato ug mga pangutana kon duna bay laing estasyon sama sa GMA 7, TV 5 nga gipaseradu-an? kon duna bay mga laing “media outlet” nga gi-initan ang administrasyon? Ang maong mga pangutana nagbutang na hinuon kang Davila sa usa ka depensibo nga sitwasyon inay padayon nga mangatake sa administrasyon o kang Bato. Miingon na lamang si Davila nga “sigi senador atin muna’ng iwanan ang isyu na iyan at marami pang mga isyu an gating tatalakayion.” Human niadto giputol na ang “video post.”
text: #000004
text: Pero nasilsil na ni Senador Bato ngadto kang Davila nga kon ang Presidente man pabor sa gihimong wala pagbag-o sa prangkisa sa ABS-CBN ug kini iyang gawasnon nga gipadayag, ang maong baruganan sa Presidente iyahang personal nga isyu batok sa estasyon. Gidugang sab sa senador nga ang wala paglugway sa prangkisa sa ABS kolektibong desisyon sa Kongrso kansang mga membro pinili sa mga tawo. Gawas pa niini, ang isyu init nga gidebatihan sa kongreso ug gihatagan ang kompaniya sa higayon nga modepensa ug mopadayag sa ilang baruganan.
text: #000005
text: Walay nahimo ang arogante nga magsisibya kon dili moatras ug mosimang na lamang ug lain nga isyu. Unsaon nga maayo man niyang pagkaplakda. Klaro nga iyang na-underestimate si Bato.
text: #000006
text: Ang maong “interview” sa “news anchor” naghatag kanako ug higayon nga timbangon pag-ayo kining mga pulong “gawasnong pagpahayag” nga gigarantiyahan sa atong batakang balaod. Daghan sa mga tigpamahayag, magsisibya man o magsusulat, labi na gyud kadtong may mga sinulat o oipinyon nga gisaway o gipanghimakak sa administrasyon, ang nag-ingon nga karon ang maong propesyon anaa sa hugot nga pagpang-ipit ug panghadlok ug hulga sa administrasyon ni Duterte.
text: #000007
text: Di ba naay panultihon nga nag-ingon, “Ang kagawasnon sa usa ka tawo nga magbuhat sa bisan unsa hangtug lamang kon asa magsugod na ang katungod sa lain.” Sa iningles pa “The freedom of one ends where the right of another begins.”
text: #000009
text: Enjoy this blog? Please spread the word :)
text: #000011